Manifest Plataforma Valenciana en Defensa i Millora de la Sanitat Pública en l’aniversari del RD-llei 16/2012\nCom ens temíem, el RD-llei 16/2012 ha resultat una tragèdia per a molta gent. S’ha canviat un Sistema Sanitari Públic concebut com a Dret fonamental de les persones, universal, de qualitat i solidari, per un Sistema Sanitari Públic deteriorat, lligat a les cotitzacions socials i per tant desigual, que exclou i perjudica a nombrosos col•lectius i encamina a altres a les mans de l’empresa privada.\nLa novetat d’excloure els immigrants sense permís de residència dels serveis sanitaris normals i la introducció del copagament a pensionistes trencava un tabú que una vegada superat obri la porta de par en par, en el futur, a nous copagaments i a noves exclusions en l’accés als serveis sanitaris o als medicaments.\nDurant este any hem vist a moltes persones deixar de prendre medicines que tenien receptades, per no poder pargar-les. Grans discapacitats i aturats que no poden generar drets de prestació ni subsidi de desocupació, s’han quedat sense tindre els medicaments gratuïts i desemparats de les institucions.\nI hem vist també immigrants que no acudeixen al metge per por de que els facturen uns serveis que per no poder pagar-los siga motiu per no renovar-los el permís de residència; o simplement que són tractats amb desconsideració en un context social individualista i insolidari. Si no és la consciència de la persona la que determina el ser, sinó el ser social el que determina la consciència, les lleis injustes i insolidàries treballen a favor de generar consciències més embrutides.\nI no ens podem resignar a embrutir-nos. Els arguments econòmiques amb els que ens volen convéncer i domesticar tenen trampa. Els ciutadans hem de reaccionar i l’aniversari de la promulgació del RD-llei 16/2012 és un bon moment per a fer-ho. Hem de ser conscients que el deteriorament del Sistema encara s’agreujarà més: hi hauran més exclosos, més copagaments i més privatitzacions. Hem de derogar el RD-llei 16/2012 i la Llei 15/97 de noves formes de gestió sanitària, que són cares complementàries de l’agresió que pateix el Sistema Sanitari Públic; al temps que millorem el Sistema generalitzant els hàbits democràtics de gestió a tots els nivells.\nAnimem a persones i col•lectius a convergir en la Defensa i Millora del Sistema Sanitari Públic.\nReivindiquem la Sanitat Pública!\nPlataforma Valenciana en Defensa i Millora de la Sanitat Pública


Ca Brancuti Cagli Itàlia - Ofertes d'hotels amb els MILLORS DESCOMPTES EN LÍNIA\n-, Cagli, Cagli, Itàlia, 61043 - Veure al mapa\nTant si es tracta d'un viatge de plaer com si és de negocis, Ca Brancuti és una elecció d'allotjament magnífica quan visiten Cagli. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Cagli. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, plat de dutxa per tal de relaxar-vos després d'un cansat dia. L'hotel ofereix moltes oportunitats d'oci úniques, com jardí. Sigui quin sigui el motiu del seu viatge, Ca Brancuti és una selecció idònia per a la vostra estada a Cagli.


Ressò d'octubre de 2017 | Vida Creixent\nRessò d'octubre de 2017\nLa fortalesa, una aspiració molt nostre\nEl segon tema del temari d’enguany ens parla de ser forts. Podria semblar una contradicció demanar a persones grans de ser fortes però el sentit no és aquest, no va per la fortalesa física. És evident que, a mida que ens fem grans, van minvant les nostres forces. És normal, podríem dir que és llei de vida. Tanmateix, parlem de fortalesa que toca a la vida, a la manera de viure i, en el nostre cas, en tant que creients, a la fortalesa que ve de Déu. Com l’autor del temari ens diu, tot citant Sant Pau: “només em gloriaré en les meves febleses, perquè gràcies a elles...” Podem agrair les nostres mancances i febleses? Pau s’adona que la força que té –especialment pel que fa a la seva predicació, a la seva missió– no ve d’ell. Ell no és el protagonista. Té clar que no ha de predicar-se a ell mateix, que el protagonista és Jesús i n’està content. També ens diu: “Només em gloriaré en Jesús, mort i crucificat...”\nLa fortalesa del cristià està en la seva fe. D’aquí li ve la força. “La fe mou muntanyes” diu la dita. Quan trobem una persona amb una fe madura, forta –malgrat pugui estar malalta o mancada d’alguna cosa– ens venen ganes de tenir-la aquesta fe, de viure així. Quants malalts als hospitals, amb una fe gran, estan donant un testimoni que impressiona. Amb aquests malalts –sovint envoltats de gent– sempre m’entra el dubte: qui visita a qui, el qui visita a el qui és visitat?\nOn hi ha dubte, que jo hi porti l’esperança.\n“Què seria d’una societat on el perdó quedés suprimit de soca-rel?”\nCom la solem anomenar aquesta paràbola? Paràbola del servent sense compassió.\nPerquè tracta d’un home que, havent estat perdonat pel rei d’un deute impossible de pagar, ell és incapaç de perdonar un company que li deu una petita quantitat de diners.\nEl relat sembla senzill i clar.\nLa paràbola que havia començat d’una manera tan prometedora, amb el perdó del rei, acaba tràgicament.\nAquí tot acaba malament.\nEl gest del rei no aconsegueix introduir un comportament més compassiu entre els seus subordinats\nEl servent perdonat no sap, ni vol compadir-se del seu company.\nEls altres servents no li ho perdonen i demanen al rei que faci justícia.\nEl rei, indignat, retira el seu perdó i lliura el servent als botxins.\nDurant un moment, semblava que podia haver començat una era nova de compassió i de perdó mutu. No és així.\nAl final, la compassió queda anul·lada per a tothom: ni el servent, ni els seus companys, ni tan sols el rei escolten la crida del perdó.\nEl rei ha fet un gest inicial, però tampoc sap perdonar “setanta vegades set.”\nQuè està suggerint Jesús?\nDe vegades pensem, ingènuament, que el món seria més humà si tot estigués regit per l’ordre, la justícia estricta i el càstig dels que actuen malament.\nPerò, així, no construiríem un món tenebrós?\nQuè seria d’una societat on el perdó quedés suprimit de soca-rel?\nQuè seria de nosaltres si Déu no sabés perdonar?\nLa negació del perdó ens sembla la reacció més normal i, fins i tot, la més digna davant\n-o la injustícia.\nPerò no és això el que humanitzarà el món.\n*Una parella sense comprensió mútua es destrueix.\n*Una família sense perdó és un infern.\n*Una societat sense compassió és inhumana.\nLa paràbola de Jesús és una mena de trampa.\nA tots ens sembla que el servent perdonat pel rei “havia” de perdonar el seu company. És el mínim que se li podia exigir.\nPerò, llavors, ¿no és el perdó el mínim que es pot esperar de qui viu del perdó i de la misericòrdia de Déu?\nNosaltres parlem del perdó com un gest admirable i heroic.\nPer a Jesús era el més normal.\nHo és també per a nosaltres?\nSabem perdonar, realment?\nPer Josep Llunell, a Les homilies a Sant Felip Neri\nResum 86a Reunió Interdiocesana del dia 12 de setembre del 2017\nVan ser-hi presents totes les diòcesis, amb l’excepció de Mallorca que no van poder desplaçar-se. Algun coordinador no hi va poder participar i va estar representat per membres de la coordinadora. Es van treballar les propostes que figuraven a l’ordre del dia. Vam començar a les 10 del matí amb una pregària preparada pel consiliari interdiocesà Mn. Moretó.\nEs va comentar la situació de les diòcesis i els actes que porten a terme. Vàrem seguir amb les reflexions sobre els temes de renovació i rejoveniment, la dificultat de trobar nous col·laboradors per a les coordinadores i que acceptin el compromís i la responsabilitat de treballar pel Moviment. També la renovació dels nostres grups amb persones més joves i que tinguin interès amb Jesús i els seus ensenyaments i propostes. El paper dels rectors per aconseguir la formació de nous grups, són temes que ens preocupen i ens demana intensificar el treball d’apostolat per aconseguir ampliar el ressò del nostre Moviment com a servei a l’Església i a la societat.\nFets destacats: a Girona, dia 11/4 trobada diocesana a Palafrugell, dia 27/6 final de curs. Lleida: inici de curs el dia 22/9. Menorca: nova coordinadora, enviaran informació, gràcies al matrimoni Fedelich per continuar una llavor que ha donat molt bons resultats. Sant Feliu: visita parròquies i la mala notícia del robatori dels fons del Moviment que tenien per anar cobrint despeses. Solsona: trobada diocesana el dia 4/10, acords del bisbat amb les parròquies, curs de cristologia els dissabtes, començament el dia 23/9. A Tarragona estan treballant per trobar nous membres per a la coordinadora. Tortosa: Mn. Bajo continuarà fent les xerrades trimestrals per a la gent gran. Urgell: la nostra estimada Maria Carme ha estat renovada per l’arquebisbe com a coordinadora de la diòcesi. Vic: canvi de coordinadora; la Montserrat deixa la responsabilitat de presidir la comissió diocesana desprès de molts anys i molta feina. Moltes gràcies per la feina feta i per la que encara continuaràs fent ajudant la nova responsable.\nTrobada interdiocesana a Solsona el dia 9 de maig del 2017. Totes les diòcesis van agrair la feina feta pels nostres amics del bisbat de Solsona. Tothom va quedar molt satisfet i content de com va transcórrer tota la jornada i del record que en tenen. Moltes gràcies amic Vicenç, i a tota la gent que hi va posar la seva estimació i esforç.\nS’ha preparat un text en format llibret amb el títol “Amistat-Espiritualitat-Apostolat”, que servirà per donar informació del nostre Moviment i per treballar-lo en els nous grups. Explica els tres pilars i també les petites comunitats que són els nostres grups, amb informació de la història i dinàmica del Moviment. A la vegada s’ha actualitzat el tríptic que parla de Vida Creixent per fer-ne ressò i propaganda a les parròquies on hi ha grups i també on no n’hi ha. Tant dels llibrets com dels tríptics hi ha la versió catalana i castellana. S’enviarà per correu a totes les diòcesis de Catalunya i Les Illes, als bisbes i als coordinadors i consiliaris perquè coneguin les nostres inquietuds i iniciatives.\nEns proposem que cada membre del nostre Moviment a través d’aquets llibrets pugui proposar que altres persones en formin part.\nPresentació de “La fuerza de la Fe (Gaudí)”, per Jose Maria Almuzara, arquitecte i president de la Associació pro beatificació de Gaudí. Explicació sobre l’arquitectura de Gaudí i la influència de la seva fe en la seva vida i també en el temple de la Sagrada Família, molt ben preparada i exposada, amb moltíssims detalls del Temple de la Sagrada Família.\nTot seguit l’Eucaristia concelebrada pels consiliaris presents i presidida per Mn. Josep Maria Font, consiliari de l’arquebisbat de Tarragona.\nDesprés, un dinar de germanor i amistat i no va faltar la fotografia dels qui hi van participar, que ens recordi aquest dia de treball i col·laboració i l’alegria de compartir una mateixa fe amb il·lusió, esperança i estimació.\nAbans de marxar, petites reunions per comentar situacions específiques d’algunes diòcesis. Gràcies a tots per la vostra estimació i dedicació al nostre estimat Moviment i fins la propera.\nLa propera reunió interdiocesana serà el dia 16 de gener del 2018; us hi esperem a tots.\nEntitats cristianes donen suport a la mobilització.\nGràcies, estimat amic Sebastià nou bisbe de mallorca\nFinalment s’ha fet públic el previsible nomenament de Sebastià Taltavull com a bisbe de Mallorca. El fins ara bisbe auxiliar de Barcelona va ser designat administrador diocesà de Mallorca fa un any i des de llavors compaginava les dues tasques. Amb el nomenament de dos nous auxiliars a Barcelona aquest juliol, s’esperava una solució definitiva. Tot i que durant aquest any Taltavull ha estat exercint plenament com bisbe de Mallorca, eren una tasca molt difícil de compaginar indefinidament amb Barcelona. Durant aquest temps ha generat nova confiança a la diòcesi de Mallorca després del trasllat forçós del seu antecessor, el bisbe Xavier Salinas.\nLa basílica de la Sagrada Família acollirà el 19 de novembre una Missa en Acció de Gràcies pel servei del bisbe Taltavull a Barcelona. El 25 de novembre està previst que el bisbe electe de Mallorca iniciï el seu ministeri episcopal a la diòcesi balear en una Missa que es celebrarà a la Catedral de Palma de Mallorca\nTaltavull va ser nomenat el 2009 bisbe auxiliar de Barcelona, responsabilitat que fins l’any passat va exercir en solitari sota del mandat del cardenal arquebisbe Lluís Martínez Sistach. Nascut a Ciutadella el 1948, va ser ordenat capellà de la diòcesis el 1972. Va fer els estudis a la Facultat de Teologia de Catalunya. A Menorca va passar per la majoria de les responsabilitat més significatives del bisbat: va ser rector del santuari de la Mare de Déu del Toro de Menorca, va ser vicari general, rector del seminari, i canonge. També va col·laborar intensament amb Secretariat Interdiocesà de Catequesi de Catalunya i Balears (SIC) i amb el Secretariat Interdiocesà de Joventut de Catalunya i Balears. Abans d’arribar a Barcelona va estar sis anys a Madrid com a director de la Comissió Episcopal de Pastoral de la Conferència Episcopal Espanyola, de la qual n’és actualment el president.\nFins ara, a la Conferència Episcopal Tarraconense ha estat el bisbe delegat per a la Catequesi i també de la pastoral obrera. A la Conferència Episcopal Espanyola també és membre de la Comissió Episcopal de Mitjans de Comunicació Social i de Pastoral Social.\nGràcies, estimat amic Sebastià nou bisbe de mallorca.\nAturar-se. Cicle A. Cal canviar de masovers?\nLa humanitat és com una vinya. Hi ha de tot, i tot és bo. Així ho deia el Creador quan anava plantant la vinya. Ara imaginem-nos que l’amo envia avui els seus administradors -en temps de la verema- i els masovers no han tingut cura de treure’n bon raïm i apedreguen i pelen els gerents de l’amo. Fins i tot el seu fill en surt mal parat. Què faria l’amo? Canviar els masovers!\nAquesta és la nostra història en el moment present. Ho ensenyà el Mestre fa dos mil anys; sense voler ser pessimistes, les coses empitjoren. I la culpa no és pas d’en Jaumet; la responsabilitat és totalment nostra.\nCadascú, en el seu àmbit, té la bona vinya. A veure si ens la prendran o, tal volta, ja han minvat algunes parcel·les\nEspera l’amo bon raïm i fruitem raïms agres!\nDeixem anar el fre! -resumint, n’hi ha d’altres- les causes de la nostra esterilitat en la vinya (civilment i eclesial): la mandra, l’egoisme i l’estafada.\nAlliberats, sortim cada dia a la feina amb joia i intensitat. La vinya, a arrendament, ens demana lluita i renúncies. La paràbola de Mateu que llegim, és forta.\nL’advertència final és ben seriosa: l’amo pot canviar de masovers. Jo crec que els moments actuals políticament i eclesial parlant, són avisos profètics, advertències serioses.\nInteresseu-vos -ens diu St. Pau- per tot allò que és veritat, respectable, just, net, amable, de bona fama, virtuós i digne d’elogi... I, no us neguitegeu per res!\nA cada ocasió acudiu a la pregària puix Jesucrist és la pedra clau de la nostra vida.\nAl començament d’aquest estiu, em van regalar dos llibres. Us explicaré com m’ha anat amb ells.\nEl primer me’l va portar un pelegrí que acabava de tornar de Terra Santa. La Mare de Déu a Jerusalem, de fra Artemio Vitores, de la Custòdia de Terra Santa i imprès a Jerusalem, encara que suposo que els franciscans de Barcelona, al carrer Santaló, disposaran d’aquestes publicacions.\nEl llibre, de menys de 200 pàg., va assenyalant llocs en què la història i la tradició assenyalen la presència de Maria a la ciutat de Jerusalem, en alguns casos amb edificis de culte. Però, sobretot, l’esquema del llibre serveix per presentar la figura de Maria, glossar els episodis i donar compte de la devoció dels creients.\nNo crec que sigui un llibre per llegir d’una tirada. Jo ho he fet servir per recordar, meditant, el meu propi pelegrinatge fa pocs anys, unint a aquesta contemplació les meves pròpies vivències, a través de fotografies, diari de viatge i ... Evangeli.\nL’altre llibre és: La vida que aprenc, de Carles Capdevila.\nEl llibre també ronda sobre les 200 pàg. Es compon de petites columnes d’opinió, records, apunts d’interès humà. Està editat per Arcàdia S. L., a Barcelona. La primera edició és d’abril de 2017 i, si no m’equivoco, ja fa unes cinc reimpressions.\nTampoc és un llibre per llegir seguit. Podria fer-se perquè enganxa, però crec que el millor és llegir cada apunt i deixar que suggereixi uns minuts (pocs o molts) i amb el cap i el cor seguir donant voltes al tema. Què més voleu que us digui? Agafeu el llibre i gaudiu-, com jo ho he fet amb molts paràgrafs, algun dels quals us transcric, a manera de píndoles:\n“La crueltat s’encomana ... Per fer un món menys cruel convé que hi hagi espai perquè hi avanci gent amb la cara menys dura i el cor més tendre”\n“Pares i avis, pactem? … Si la relació pares-avis inclou respecte, discreció, afecte i generositat, si valorem més el que fan per nosaltres que el que no ens agrada de com ho fan, i això va pels uns i pels altres, acabarem descobrint que pares i avis junts son més que un club, i guanyarem la Champions d’estar per casa”\n“El que ens ha anat bé… Des de l’agraïment i el record de l’oportunitat que vam tenir i vam saber aprofitar, hem de fer tot el que puguem perquè el màxim de persones puguin explicar d’aquí a uns anys que a ells també els ha anat bé”.\nSón uns pocs, potser els que m’han impactat més, però sí amb els que em sento amb ganes de compartir.\nBusqueu els vostres.


ᐅ Posicionament web Agullana - Posicionament Google SEO Agullana\nLi oferim un servei de posicionament web Agullana potent i eficaç, que garanteix els millors resultats de posicionament a Google.\nExperts en posicionament web Agullana\nEl nostre posicionament web Agullana va de bones pràctiques, metodologia contrastada i experts en estratègies SEO nacional i internacional. El nostre equip professional a Agullana analitza i confecciona en cada cas una proposta a mida sobre l’estratègia SEO On-page i Off-page més adient i que millor encaixa amb les necessitats del client i els seus objectius en aquest sentit.\nPosicionament web Agullana amb màximes garanties\nEls nostres resultats en posicionament web Agullana els podem demostrar amb els nostres casos d’èxit reals i vigents, gràcies a la nostra gran experiència en aquest sector i gran quantitat de clients que confien en el nostre posicionament web Agullana.\nEstratègies SEO Google de Gestinet. El millor posicionament web Agullana\nEl nostre objectiu a l’hora de crear una estratègia SEO Agullana és aconseguir els millors resultats en la generació de trànsit potencial i sa des dels cercadors, sobretot el posicionament Google Agullana, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic Agullana és vital per a qualsevol empresa avui dia, la seva estratègia SEO de posicionament web Agullana també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nMetodologia pròpia en posicionament web Agullana\nEl nostre secret és tractar el posicionament web Agullana com a metodologia i filosofia dins el nostre ADN i plasmar-ho a l’hora de crear i optimitzar les pàgines web que realitzem. Utilitzem en tot moment metodologia pròpia, tècniques i estratègies SEO contrastades i vigents, amb les màximes garanties d’èxit i sense riscos. Mai hem tingut una pàgina web penalitzada i en tots els casos realitzem una estratègia SEO a mida amb les màximes garanties per a consolidar els objectius marcats.\nAixí doncs, el posicionament web Agullana és una forma de fer les coses, una metodologia constant i una filosofia que cal desenvolupar en cada disseny web Agullana, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web Agullana, i només es pot assolir entenent i transpirant durant tant de temps els paràmetres, motius i estratègies de posicionament web Agullana òptimes i exitoses que Google contempla en el seu posicionament natural, en evolució constant.\nMetodologia de posicionament web Agullana pròpia, tècniques i estratègies SEO contrastades.\nEls millors resultats en la generació de trànsit potencial mitjançant el posicionament web Agullana.\nPropostes de posicionament web Agullana a mida sobre l’estratègia SEO On-page i Off-page.\nBones pràctiques, metodologia contrastada i experts en estratègies posicionament web SEO Agullana.\nAgullana i el seu posicionament web\nCada ubicació i zona geogràfica te un tractament específic a nivell SEO Google i això afecta directament en una gran majoria d’estratègies de posicionament web Agullana que desenvolupem, tant sigui pel volum i tipus de competència, com tipus de sector, activitat, etc... Cal tractar cada projecte i estratègia de posicionament web Agullana de forma personalitzada i a mida, només així es pot garantir l’èxit de la mateixa i aconseguir els resultats en posicionament web Agullana esperats.\nGestinet ❤ Posicionament web Agullana\nSi, ho reconeixem, som addictes i ens apassiona el cercador Google des dels seus inicis, i les estratègies de superació constant que dissenyem per tal que cada client sobresurti dins el Posicionament dins Google, evolucionant-les amb el temps per tal de millorar i optimitzar resultats constantment. Val a dir que a Agullana comptem amb clients que són models de negoci online i gairebé la única captació de client potencial és via posicionament Google, amb l’exigència i pressió que això comporta.


El femení del JH Mataró pot classificar-se a Cardedeu per a les fases d'ascens\nEn un altre dissabte de duels d'handbol vallesans - mataronins, l'equip masculí té un interessant derbi a la pista del BM La Roca\nDivendres, 10 Març 2017 18:07\nEl Joventut Handbol Mataró, líder imbatut de la Lliga Catalana després de 21 jornades, pot obtenir el dissabte a la tarda la classificació per a les fases d'ascens a Divisió Estatal Plata. Porta 8 punts d'avantatge al tercer classificat, que és el Vilamajor, i ja només quedaran quatre jornades per al final i li té el golaverage particular guanyat.\nL'equip de Jordi Fernàndez, que ha guanyat 20 partits i només ha cedit un empat a la pista del segon (l'Handbol Sant Quirze), per assegurar-ho haurà de guanyar a la pista del Cardedeu. I no serà fàcil, ja que l'equip vallesà és l’equip menys golejat de la Lliga. Però acaba de rebre 31 gols a la pista del segon i l'equip mataroní és el màxim golejador amb diferència, per tant s'hi pot anar amb moltes esperances. A la primera volta a Mataró el resultat va ser de 26-21.\nLa temporada anterior, la primera en la qual l'equip cardedeuenc va jugar a Lliga Catalana l'equip vallesà va guanyar ni més ni menys que per 35-17.\nEl sènior masculí juga el "derbi del túnel"\nI si la setmana passada teníem dos duels entre els equips del Joventut i dos equips del Vallès Oriental, aquesta setmana torna a passar el mateix, ja que a les 19 hores l'equip masculí del Joventut visita la pista del BM La Roca en l'anomenat "derbi del túnel".\nEls roquerols tenen la permanència assegurada i els mataronins quasi que també. Això vol dir que el partit serà tranquil? No, ja que és un partit entre dos equips que tenen una forta rivalitat, ja que tot i ser de comarques diferents pràcticament només els separa el túnel de Parpers.\nRecordem que l'equip roquerol ha estat un parell de temporades jugant a la categoria superior de Divisió Plata Estatal, i a la 1a volta van guanyar al Pavelló Teresa Maria Roca per 28-31. O sigui que en teoria són els favorits.\nRESULTATS HUSTÒRICS A 1a ESTATAL


Luis: «No he deixat penjat el Mallorca»\nEl seleccionador agraí que el president Mateu Alemany l'alliberàs del seu compromís amb el club\nPep Verger | 13 juliol 2004\nLuis Aragonés digué adéu. El seleccionador nacional assegurà ahir que li «passava el darrer tramvia» i agraí a Mateu Alemany que l'alliberàs del compromís que tenia amb el Reial Mallorca. «Jo no he deixat penjat el Mallorca. Si el Mallorca volgués que Luis fos aquí, no estaria a la selecció. Jo tenia un compromís amb el Mallorca i si el me fan complir... Jo no he deixat penjat ningú», explicà el seleccionador.\nRespecte de la seva actitud durant els dies previs a la decisió de la Federació d'escollir-lo com a nou responsable tècnic de la selecció, Aragonés explicà que es limitava a atendre els mitjans de comunicació i especular. «Jo mai creia que arribaria a ser el seleccionador. L'únic que feiem, abans que es reunís el grup de nou, era especular... Voldria, fonamentalment, agrair al president i al consell, així com a l'afició, l'ajuda que he tingut per poder ser seleccionador», digué.\nLuis Aragonés reiterà que l'encàrrec de dirigir la selecció nacional li arriba en un bon moment personal. «Si no acceptava anar a la selecció en aquests moments ja no hauria tingut una altra oportunitat. Per la meva edat, em venia bé, però la veritat és que pensava que jo no seria l'escollit», assegurà.\nAragonés explicà que la primera ocasió en la qual fitxà pel Mallorca tenia una clàusula que l'alliberava del compromís amb l'equip si rebia una cridada de la selecció, però reconegué que en aquesta ocasió no era així. «La primera ocasió que vaig venir a Mallorca tenia una clàusula que em permetia anar a la selecció, però ara no. Havíem parlat, que si sortís la selecció... Agraesc que el president m'alliberàs del compromís. Si el Mallorca no hagués volgut, no hi hauria anat», reiterà el tècnic.\nAragonés assegurà que ja no pensava en la possibilitat de ser seleccionador i lloà al seu substitut en el Mallorca.\n«El tema de la selecció havia passat, perquè no m'imaginava que tingués l'oportunitat... Jo no creia que seria jo el seleccionador... Jo no he dit que en aquest moment no agafaria la selecció. Hi havia un seleccionador... Tant Benito Floro, com Míchel i algun altre. ningú no sabia res. A les enquestes que es feren, pràcticament sempre sortia jo guanyador i supòs que aquest fet ha tingut la seva influència dins la Federació. Accept totes les crítiques, però no les mentides... Floro ho farà bé, és un gran entrenador i fa molt bona feina», assegurà, i acte seguit reiterà que no havia deixat penjat el Mallorca.\nFinalment, el tècnic, que ha firmat per dos anys amb la Federació, deixà la porta oberta per retornar al Mallorca en un futur.


Data: 17 de desembre de 2012 [138,96 KB ]\nAjuntament de Cornellà de Llobregat i Fundació Agrupació Mútua. Senyalització de les rutes de la ciutat de Cornellà de Llobregat, previstes en el programa “Vine a fer esport salut”, dins la promoció del programa Activitat Física, Esport i Salut (PAFES).\nData: 14 de desembre de 2012 [122,7 KB ]\nAgència Catalana de la Joventut. Proporcionar allotjament residencial, de forma temporal, a esportistes del programa ARC a l’Alberg Sant Anastasi de Lleida\nData: 28 de novembre de 2012 [116,34 KB ]\nConveni entre el CCE i la FC de Vela, per establir les bases de col·laboració per dur a terme la formació de tècnics i tècniques d’esport en Kiteboarding, durant el Període Transitori previst a l’Ordre EDU/3186/2010, de 7 de desembre, modificada per l’Ordre EDU/581/2011, de 7 de març.\nData: 9 de novembre de 2012 [123,31 KB ]\nEuropean Health and fitness Association (EHFA). homologar l’estatus dels professionals dels fitness registrats a Catalunya i a Europa.\nData: 22 d'octubre de 2012 [76,23 KB ]\nBiblioteca de Catalunya. Desenvolupar el projecte ARCA (Arxiu de Revistes Catalanes Antigues) en matèria esportiva.


Ivan Blanco | hiperactivicat\nTag Archives: Ivan Blanco\nEl Dia Mundial Del Teatre ben hiperactiu!\nAvui, 27 de març, és el Dia Mundial del Teatre i el sector professional del teatre ha organitzat una sèrie d’accions reivindicatives de caire festiu per als propers dies, amb l’objectiu de millorar de les condicions, davant la precarietat que pateix el sector.\nDimecres passat, vam ser a la roda de premsa organitzada per l’Associació d’Actors i Professionals del Teatre de Catalunya, ADETCA i Teatres Públics, que va tenir lloc al Centre de Cultura Contemporània de Barcelona, amb la presència de Xavier Marcé (President d’ADETCA), l’Àlex Casanovas (President d’AADPC), en Vicenç Villatoro (Director del CCCB), l’Agustí Filomeno (Gran Teatre del Liceu), l’Asumpció Balaguer (actriu), representació de Teatres Públics i de la Corporació Catalana de Mitjans Audiovisuals. Durant la sessió, es va presentar el vídeo-manifest -sota la reflexió “Must the show go on?”– que més de 55 companyies independents i professionals individuals de teatre de tota Catalunya, junt a l’AADPC, han elaborat conjuntament per presentar en l’àmbit català; a nivell internacional, el manifest va signat per en Krzysztof Warlikowski, director de teatre polonès.\nDurant la roda es van presentar les activitats que tindran lloc durant aquests dies i la campanya “Cap butaca buida”, prevista per diumenge 29 de març, amb entrades a 6 euros a diferents teatres (Almeria Teatre, La Puntual, Sala Fènix, Porta4, Teatre Gaudí Barcelona, Versus Teatre, Sat!, Jove Teatre Regina, Sala Àtrium, Teatre Tantarantana, Teatreneu, Poliorama, etc.). A part de diumenge, els dies 27, 28 i 29 de març es vendran entrades via online i a les taquilles dels teatres amb un 50% de descompte, per a les funcions que tinguin lloc entre el 27 de març i el 6 d’abril.\nDes de l’hiperactivicat, ens hem volgut sumar a aquesta jornada aportant el nostre granet de sorra, fent el que sabem fer: embolicar un grapat de gent per posar-nos al dia de la situació i transmetre ganes d’omplir les sales de teatre. Per aquesta raó, dimecres vam dedicar l’hiperactivicat a les ones, el programa de ràdio que fem des dels estudis de Boca Ràdio, al teatre, amb l’objectiu de conèixer la realitat des de diferents angles.\nhttp://www.ivoox.com/hiperactivicat-a-les-ones-capitol-11-especial_md_4273587_wp_1.mp3 Descarregar hiperactivicat a les ones\nUn programa de ràdio sobre el teatre ha de tenir teatre radiat sí o sí, com a romàntics que som del teatre i de la ràdio! Per aquesta raó vam convidar al Ricard Salom (Teatro d’Appartamento) i a l’Ivan Blanco (L’Espiga de Les Corts), per fer una lectura teatralitzada d’El verí del teatre, un text de Rodolf Sirera, que ens ajuda a fer la reflexió metateatral que pretenem des del programa. I ja que hi eren, vam aprofitar per parlar de les seves experiències dins d’una companyia professional i amateur, respectivament. Escolteu el tall a través d’aquest enllaç.\nL’Enric Cambray, actor que forma part de la junta de l’AADPC, ens va posar al dia de la situació precària dels professionals del teatre i la campanya que han engegat per fer-hi front. Escolteu el tall a través d’aquest enllaç. Al programa us expliquem de forma breu les activitats previstes per als dies 27, 28 i 29 de març i la Setmana Santa a diferents teatres, amb motiu del Dia Mundial del Teatre. Aquí teniu l’enllaç al tall.\nEn Jordi Pérez, director artístic de La Vilella, ens va explicar com va sorgir aquest espai de trobada i reflexió a partir de les arts escèniques, on també hi tenen lloc exposicions de pintura, de fotografia o d’escultura relacionades amb el muntatge en curs. Tot parteix de la companyia teatral Sargantana, que resideix a l’espai que el Jordi ens explica durant el programa, on duen a terme el teatre com ells l’entenen, des de l’experimentació i la fusió, aprofitant les possibilitats que dóna treballar des d’un laboratori de creació artística i d’intercanvi. Escolteu el tall a través d’aquest enllaç.\nDonat que el proper 9 d’abril s’inaugura sala Hiroshima, dedicada a la creació artística contemporània, des de l’hiperactivicat a les ones els hi donem la benvinguda. Escolteu el tall a través d’aquest enllaç.\nVam ser fascinant la connexió amb l’Ivan Morales, actor, director, guionista i membre de la companyia Prisamata, que també forma part del consell de redacció de la revista El Virus, una publicació online i offline que ha aconseguit aplegar 53 companyies de teatre independents per parlar del teatre des de dins i fent autoreflexió. L’Ivan va aportar una visió molt interessant i realista de la situació, però amb una actitud molt positiva i proactiva. Escolteu el tall a través d’aquest enllaç.\nL’actriu i cantant Rosa Galindo ens va emocionar parlant del projecte pedagògic “Teatre Sense Límits”, dut a terme conjuntament amb l’Escola Superior d’Art Dramàtic Eòlia, que fa servir el teatre com a eina integradora per a persones amb altres capacitats, res a veure amb la discapacitat. Només cal obrir els ulls per adonar-nos que posar límits o trencar-los depèn de nosaltres. Escolteu el tall a través d’aquest enllaç.\nTambé vam fer un repàs a les propostes hiperactives que ens deiexeu els estimats hiperactius i hiperactives al grup de Facebook, seleccionant les que tenien a veure amb el teatre, com la que proposa en Martí Torras Mayneris, dramaturg de Rhum, l’obra presentada en el marc del GREC 2014. De pas, vam aprofitar per fer connexió amb el Pallasso Blanc de Rhum, en Joan Arqué, perquè sempre és un gustarro màxim compartir paraules amb qualsevol dels actors d’aquest caramel d’obra (Guillem Albà / Joan Arqué / Roger Julià / Jordi Martínez / Pep Pascual ) i per a què ens expliqués què passarà a Vilafranca del Penedès el proper 29 de març… Escolteu el tall a través d’aquest enllaç.\nUna boja aventura del Carles Sanchez Beltran i l’Alba Irigoyen Gómez des de Boca Ràdio!\nEtiquetes: AADPC, actors, actrius, Barcelona, BOCA Ràdio, Catalunya, Cultura, Dia Mundial del Teatre, Eòlia, El verí del teatre, El Virus, Enric Cambray, hiperactivicat, Hiroshima, Ivan Blanco, Ivan Morales, L'Espiga de Les Corts, La Vilella, Prisamata, ràdio, Rhum, Ricard Salom, Rodolf Sirera, Rosa Galindo, Teatre, Teatre Sense Límits, Teatro d'Appartamento\nCategories Ràdio, Teatre


Una associació de Figueres ofereix acompanyament emocional a joves migrants a l'Alt Empordà - Diari de Girona\nUna associació de Figueres ofereix acompanyament emocional a joves migrants a l'Alt Empordà\nL'entitat els ajuda a través de la teràpia a canalitzar les situacions traumàtiques del procés migratori\nacn | figueres 28.03.2021 | 09:03\nL'associació Ranura va néixer fa cinc anys amb l'objectiu d'oferir atenció emocional, terapèutica i educativa a diversos col·lectius. A principis del 2020 van posar en marxa, amb el Consell Comarcal i Dipsalut, un projecte per donar suport a joves migrants a l'Alt Empordà a través de la teràpia. Des d'aleshores, ja n'han atès prop d'una quarantena i ara treballen en una guia per ajudar-ne d'altres i conscienciar del procés migratori. "Aquí poden explicar què els preocupa, els problemes que tenen i situacions traumàtiques", explica la terapeuta Núria Ramos. La majoria, diu, tenen ansietat, dificultats per dormir o menjar. És el cas de Mustapha Ouhedda. Ell va viatjar durant sis hores sota d'un camió quan només tenia 17 anys des del Marroc.\nRanura va posar en marxa, just abans de l'inici de la pandèmia i amb el suport de Dipsalut, aquest projecte d'acompanyament terapèutic a joves que han migrat sols i que viuen a l'Alt Empordà en pisos o centres tutelats per la DGAIA.\nLa iniciativa va néixer des de l'àrea d'inclusió del Consell Comarcal de l'Alt Empordà i les terapeutes de Ranura acompanyen de manera individual i en grup a nois i noies que voluntàriament volen rebre aquest servei.\nEntre gener i setembre de l'any passat, van atendre una vintena de joves i en la nova edició iniciada el mes d'octubre, ja n'han atès 15 més. En aquest espai, ubicat en una oficina a Figueres, se'ls ofereix un punt de trobada on poder expressar les seves preocupacions, pors i els conflictes passats i presents d'un procés migratori que han hagut d'afrontar sols i, en molts casos, en plena adolescència.\n"Són nois i noies que viuen amb molta pressió arribar aquí i tenen molt malestar. Aquí tenen llibertat per expressar-se, en un espai segur on no se'ls jutjarà i se'ls ajuda a posar paraules al que els passa", explica la Núria.\n"Estan en un estat constant de preocupació"\nLa majoria, diu, presenten quadres d'ansietat, dificultats per dormir o menjar. "Estan en un constant estat de preocupació", afegeix. I és que alguns arriben amb 12 o 13 anys i fa més de dos anys que estan lluny de les seves famílies. "Tenen moltes necessitats emocionals no cobertes", afegeix.\n"Ells venen amb un propòsit molt clar: aconseguir una feina i una estabilitat per poder ajudar a les seves famílies però un cop arriben aquí, sense documentació en la majoria dels casos, veuen que tarden anys i que l'objectiu del procés migratori no s'està complint", relata Ramos.\nEl balanç, fins ara, és positiu. "Hi ha de tot. N'hi ha que venen dues sessions i diuen que no els serveix i d'altres que continuen durant mesos perquè se senten acompanyats i aconsegueixen posar paraules al que els està passant", remarca.\nUn viatge de sis hores sota d'un camió\nAquest és el cas de Mustapha Ouhedda. Ell va arribar a Espanya fa dos anys. En tenia 17 i va escapar del Marroc sota d'un camió en un trajecte de sis hores des de Nador fins arribar a Almeria. "El viatge va ser molt dur", explica. "Quan estava al Marroc pensava que aquí a Espanya tindria un bon futur i que canviaria la situació que tenia allà, que era molt complicada", relata. A casa seva hi va deixar tota la seva família i des d'aleshores, tot i que hi manté el contacte, no els ha tornat a veure.\nQuan va arribar a Almeria el va enxampar la policia i aleshores va començar un periple per diversos centres fins arribar a l'Alt Empordà. Ara resideix en un pis amb set nois més i està estudiant dos cursos. Un de cuiner i un altre de mediador. Dos anys després, encara no ha aconseguit feina però el seu somni és convertir-se en mediador d'un centre de menors.\nNo parlava ni castellà ni català i tampoc coneixia res del país on es dirigia. Tampoc duia papers i, de fet, encara no ha aconseguit el permís de treball. "Em demanen un contracte d'un any i de 40 hores i és molt difícil sense dominar bé l'idioma i sense experiència", explica.\nAjudar altres joves\nAnar a teràpia li va anar bé, diu. Ara, juntament amb altres joves que han acudit a Ranura, està treballant en l'elaboració d'unes guies. Una dirigida a altres menors migrants i una altra per conscienciar a la societat del procés migratori. "L'objectiu és que els doni força el fet de poder relatar el seu procés i donar consells a altres nois i noies" explica la Núria. També sensibilitzar a la població en general per "trencar amb les idees preconcebudes que culpen a aquests joves de tots els mals de la societat".\n"No venim aquí a treure la feina a ningú sinó a fer el possible per al país i per nosaltres per tirar endavant", explica. En aquest sentit, admet que el periple que ha viscut no és el que s'havia imaginat i dubta quan se li pregunta si tornaria a emprendre el viatge. Malgrat això, llança un missatge a altres menors que estiguin en la seva situació: "És una mica complicat però s'ha de lluitar, res és impossible i el més important és saber quin és el teu objectiu".


Feliç Sant Violentí a tu també, resposta a Empar Moliner | Espai Casalero\n15 feb, 2017 Notícies ST\nTinc davant l’article de l’Empar Moliner on opina que l’amor romàntic no és una forma de violència masclista, on també opina que les d’Endavant n’han fet un gra massa a l’organitzar la manifestació aquest dimarts “per denunciar les diverses formes de violència masclista i, entre elles i en concret, el mite de l’amor romàntic” -i no, ni el temps ni l’heteropatriarcat ho han impedit-. Deixa’m aclarir-te uns quants conceptes.\nL’amor romàntic que aquí s’està condemnant és el que es basa en una sèrie de mites ben representats per la indústria Disney, per exemple. Es promou la creença d’un veritable amor encarnat per un príncep blau que serà la nostra mitja taronja i acabarà de completar la nostra vida, que fins ara havia estat mig buida i sense sentit. Aquesta idealització va acompanyada sovint de gelosia i control, dues formes subtils de la violència masclista que poden generar dependència emocional, inseguretats, por a la soledat… la cara de l’amor romàntic que no es mostra.\nAquí no estàvem parlant de “les igualtats” que tu pateixes. A vegades hi ha dones que no poden pagar les copes i el sopar perquè estan sota el control econòmic del seu marit, que òbviament ho fa perquè l’estima i vol el millor per ella . Altres no tenen l’oportunitat de guanyar una cursa perquè la nit anterior el seu nòvio les ha estomacat perquè anaven vestides com “putes” o han mirat a un altre, tot això mentre ell els hi diu a cau d’orella que això “ho fa per amor”.\nPerò també n’hi ha d’altres que es passen la vida objectivitzant-se i cossificant-se per a trobar el seu “amor vertader”, oblidant-se de la seva autoestima i dient-se a elles mateixes que si no són estimades no valen res. I si, parlo en femení, perquè en aquesta societat heteropatriarcal elles són l’objectiu i ells els qui han de reclamar-lo i guanyar-se’l (i si s’ha de fer servir la força no passa res, tot es justificable quan parlem d’amor).\nPerò, tot i això, l’amor romàntic no és vist com una forma de violència masclista. Ho confonem tot, ovaris! L’amor romàntic pot ser ridícul quan tu no n’ets el protagonista, de la mateixa manera que els discursos des de l’ego són tan fàcils de deixar anar. Entenem que no s’està condemnant l’amor o les diferents formes d’estimar, sinó aquelles formes d’amor que fan mal, que no mereixen la pena.\nL’any 2016 van assassinar 34 dones per violència masclista als Països Catalans.\n1 de cada 3 joves considera inevitable o acceptable exercir control sobre la parella.\nEl 22% de les dones europees reconeix haver patit maltractament físic per part de la seva parella.\nEl 5% de les dones europees reconeix haver estat violada alguna vegada a la seva vida.\n80,7% de dones violades a Catalunya que coneixien d’abans l’autor dels fets.\nL’any passat es va denunciar una agressió sexual cada tretze hores- i un abús sexual cada onze hores a Catalunya. En tots els casos l’agressor sempre és un home, i la víctima, gairebé sempre, una dona (96%), sobretot jove: la meitat tenen entre 13 i 37 anys.\nTot això justificat “per amor”.\nMalgrat aquesta xacra social, malgrat el patiment, malgrat els assassinats, malgrat la problemàtica és reconeguda per institucions, entitats educatives, feministes i socials, malgrat que l’amor romàntic és el sustent perquè les dones normalitzin tota la violència -fins i tot, la seva mort-, malgrat saber que un mal tractament informatiu de la violència masclista té efectes devastadors,… malgrat tot; algunes es permeten la llicència de frivolitzar sobre una problemàtica d’abast social.\nÉs per aquest motiu que exigim al Diari Ara que retiri l’article de l’Empar Moliner i totes les seves publicacions que legitimen tota forma de violència masclista, també els feminicidis.


EL BLOG DE L'HOSPI | #2BG3 + Hospi + #FutboLH: Tampoc caldria patir tant | CE L'Hospitalet 2-1 Sporting Mahonés\nTampoc caldria patir tant | CE L'Hospitalet 2-1 Sporting Mahonés\nL’Hospi ha enllaçat el seu cinquè triomf consecutiu a l’Estadi després d’aconseguir un suat, sofert i treballat triomf davant el seu antecessor a la lliga, un Sporting Mahonés al qual ha derrotat per 2-1 gràcies als gols de David Corominas i de Cristian Alfonso, ‘Zizou’. Els riberencs han fer un partit irregular, intermitent, i després d’una bona arrencada a la primera meitat s’han anat difuminant amb el pas dels minuts, han regalat terreny als balears i han acabat pagant massa car el conformisme amb el gol de l’empat de Pedro Capó. Ha estat aleshores, com sempre sota pressió, que l’Hospi ha recuperat la seva millor versió i, tot i no gaudir de moltes ocasions de gol, ha fet mèrits suficients per sumar una victòria necessària per compensar el mal balanç de marcadors a domicili i per mantenir la distància amb els seus perseguidors, després que Atlètic Balears i Mallorca B derrotessin Santboià (3-0) i Benidorm (1-0) respectivament i demostrin que encara no han dit l’última paraula, ni molt menys en això de la salvació.\nEl cert, però, és que els primers compassos del partit no convidaven a pensar que l’Hospi hauria de patir tant en el conjunt del partit més enllà del resultat. Com tantes vegades hem reclamat, els riberencs han sortit ben endollats al partit, disposats a agafar-ne les regnes i a deixar ben clares les seves intencions des del primer minut. Al davant, l’Sporting Mahonés, tímid però ben plantat, ha deixat jugar un Hospi que ha triangulat bé en el primer tram del partit, pràcticament fins després del gol de Coro. Ha estat l’extrem vilassanenc el protagonista de la primera acció clara de perill dels locals, després d’una jugada individual que el ‘7’ de l’Hospi no ha sabut solucionar, quedant entre una passada i un xut que, massa forta, s’ha passejat per tota l’àrea menorquina sense que ningú encertés a rematar (11’). Bé fins la línia de tres quarts, era en aquest punt on els homes de Miguel Álvarez trobaven les dificultats per culminar les jugades.\nTot el contrari que l’Sporting Mahonés, immers en la seva timidesa ofensiva però ràpid i clar en la definició. No se’ls pot criticar manca d’idees als homes de Joan Esteva, que amb el ‘factor Trujillo’ per bandera no han dubtat a provar-ho des de llarga distància esperant repetir la història del partit d’anada a Bintaufa. Per sort (per l’Hospi, és clar), el davanter de Santa Ponça no ha donat senyals de vida aquest matí; seu ha estat el primer xut de l’Sporting en tot el partit: un llançament des de fora de l’àrea que es perdia alt, massa alt (20’). Punt de mira desviat pels maonesos; encert, efectivitat i gol pels riberencs, que inauguraven el marcador en la següent acció gràcies a David Corominas. Era, però, Jordi Martínez qui iniciava la jugada agafant la pilota a la frontal de l’àrea, desempallegant-se dels rivals que li sortien al pas i fent un xut ras i no massa fort que Eloi només va poder desviar a un dels seus costats amb la desgràcia (per a l’Sporting) que el rebuig el recolliria Coro per creuar la pilota entre el bosc de cames balears i obrir la llauna a l’Estadi (22’).\nCuriosament, el partit ha decaigut en el seu ritme a partir del gol riberencs, sense que l’Hospi deixés de gaudir d’alguna que altra ocasió per ampliar la diferència i marxar als vestidors amb un còmode avantatge. Mentrestant, l’Sporting seguia capficat en no trepitjar l’àrea hospitalenca i, de nou des de lluny, David Sánchez feia un xut desviat que es perdia a l’esquerra de la porteria de Craviotto (28’). L’Hospi, per la seva banda, gaudia de dues bones accions de perill en què va fregar el 2-0: primer, Cristian Gómez ho intentava amb un xut des de mitja distància que marxava a córner després de picar en un defensa visitant (33’); dos minuts més tard, Jordi Martínez no encertava a culminar una ràpida acció de contraatac dirigida per Corominas, prolongada per Eloi Fontanella i desaprofitada pel davanter de Cardedeu, que després de retallar cap enfora es quedava sense metres per penjar la pilota al cap d’Eloi, que esperava gairebé tot sol al punt de penal (35’). Abans del descans, Méndez Canario donava el primer motiu perquè Craviotto cobrés el partit d’avui, fent-lo intervenir per primer cop en el partit en un altre xut llunyà que el porter lleidatà blocava sense més dificultats.\nLa segona meitat s’esperava un Hospi que, com gairebé sempre, sortís a sentenciar el partit per viure de rendes la resta del partit. Res més lluny de realitat, va ser l’Sporting qui va donar un pas endavant aprofitant que el quadre local havia reculat per apropar-se amb cert perill a la porteria de Craviotto. Els maonesos, que abans del descans havien hagut de substituir Martí Noceras per Rubén Carreras per culpa de la lesió del primer, avisava als tres minuts de la represa amb un altre xut d’Antonio Trujillo que trobava massa facilitats per preparar la seva cama dreta; el xut del ‘20’ de l’Sporting, però, s’acabava estavellant a la xarxa lateral esquerra de l’Hospi. Menys sort tindrien els de Miguel Álvarez en la següent (i gairebé última) ocasió de l’Sporting, quan Pedro Capó recollia una pilota al vèrtex dret de l’àrea riberenca i creuava un bon xut, enganxat al pal dret i lluny de l’abast de Craviotto, que no podia fer res per evitar el gol de l’empat de l’Sporting (56’), el primer que encaixa l’Hospi a l’Estadi en una segona part.\nTocava, doncs, reaccionar. Un cop més. La història tornava a repetir-se i, d’alguna manera, tocava tornar a recórrer a l’èpica, al treball ofensiu; tocava tancar l’Sporting al seu camp i començar a activar la maquinària d’atac. No va ser fàcil, però els menorquins hi van col·laborar reculant massa metres i donant massa avantatge a un Hospi que, tot i no tenir el seu dia a l’última passada, va recuperar sensacions i va convertir-se en clar dominador del partit. Així les coses, vam haver d’esperar al minut 65 de partit per viure i veure una nova ocasió de l’Hospitalet, després que Corominas engegués una nova jugada individual, es trobés amb el creuament providencial de Dani Camacho i el rebuig no l’aprofités Eloi Fontanella, que enviava el seu xut per sobre del travesser visitant (65’). A més, l’Sporting tampoc no renunciava a contres puntals com la que duria a terme un minut després Rubén Carreras; el seu xut des de l’interior de l’àrea gran, però, tornava a trobar-se amb les mans de Craviotto (66’).\nEn aquest punt del partit, un xic tard potser, Miguel Álvarez va introduir el primer canvi a les files de l’Hospi donant entrada a Cristian Alfonso en el lloc de Jordi Martínez (70’); un minut abans, fins i tot Barón havia gastat la seva opció en un xut des de l’interior de la mitja lluna que marxaria fregant el travesser de la meta d’Eloy (69’). L’entrada d’Alfonso, de ‘Zizou’ com se’l coneixia en la seva època de juvenil va acabar sent determinant per la renovació que va suposar en el joc de creació local. De fet, l’avui ‘16’ hospitalenc va ser l’autor d’un gol de gran qualitat al minut 75, un gol que acabaria suposant el 2-1 definitiu. Jugada ràpida d’un Hospi que iniciava Iván Hammouch en un llançament de banda, que continuava, cuinava i servia Corominas (sensacional avui) amb una deliciosa assistència per Alfonso, que es plantava tot sol davant Eloy i resolia de forma magistral davant la sortida infructuosa del porter visitant.\nNi tan sols el 2-1 va acabar de fer despertar l’Sporting, amb un Joan Esteva que no va donar entrada a un home d’atac com l’exriberenc Pedro fins al minut 84. Van ser minuts que l’Hospi va agrair no haver de patir, bàsicament per la incertesa al marcador i no tant pels mèrits de l’Sporting. És més, els de Miguel Álvarez van tenir el tercer i la sentència en tres jugadores clares de contracop que ni Alfonso (picant per sobre d’Eloy al 86’), ni Coro (després d’una magnífica acció individual de Lobato i seguida per Cirio al 87’) ni un altre cop Alfonso, que no encertava a rematar una bona jugada de Cirio (91’) trobaven el camí del gol i empenyien l’Hospi a haver de patir, un cop més. Fins i tot hi va haver temps per a la polèmica, en una caiguda de Corominas dins l’àrea maonesa que Ocón Arráiz va sancionar... amb groga per al davanter maresmenc (90’).\nSigui com sigui, l’Sporting tampoc no va donar mai la sensació de tenir a l’abast el gol de l’empat i l’Hospi va trigar pocs minuts més a respirar aliviat pel fet de sumar de tres en tres... un mes després (amb dos partits a domicili i tres setmanes d’aturada pel mig, tot sigui dit). Un 2-1 patit, treballat, però tan vàlid com el 5-0 a l’Atlètic Balears. A l’espera del que faci l’Ontinyent aquesta tarda en el partidàs davant l’Alcoyano, l’Hospi tancaria la jornada 14è cinc punts per sobre de la plaça de promoció de descens que ocupa precisament l’Ontinyent i 6 per sobre del Mallorca B, primer equip que baixaria a hores d’ara. Bones notícies: les derrotes de l’Alzira (0-1 amb l’Alacant), de la Grama (0-5 amb el Lleida -4 gols de Rayo-) i del Santboià (3-0 a l’Estadi Balear). A més, la derrota del Benidorm a Palma (1-0) deixa els de Roberto Granero, proper rival de l’Hospi, només dos punts per sobre, un motiu més per trencar d’una vegada la ratxa negativa a domicili diumenge vinent al Guillermo Amor de Benidorm (11:45 hores).\nCE L'HOSPITALET: Craviotto, Hammouch, Barón, Manel Viale, Lucas Viale, Rubén García, Corominas (Ceballos, 92'), Cristian Gómez, Eloi Fontanella (Cirio, 81'), Jordi Martínez (Cristian Alfonso, 70') i Lobato.\nSPORTING MAHONÉS: Eloy, David Sánchez, Martí Noceras (Rubén Carreras, 45'), Dani Camacho, Raül Capó, Pedro Capó, Jeroni, Iray, Mourad (Fullana, 73'), Méndez Canario i Trujillo (Pedro García, 84').\nGols: 1-0 Corominas (22'); 1-1 Pedro Capó (56'); 2-1 Cristian Alfonso (75').\nÀrbitre: Diego Ocón Arráiz (La Rioja). Bé, ha deixat jugar força. Ha mostrat targeta groga als riberencs Rubén García (36'), Lucas Viale (41'), Manel Viale (62') i Corominas (90') i als visitants Pedro Capó (42'), Iray (57') i Rubén Carreras (82').\nIncidències: partit disputat a l'Estadi de Futbol de l'Hospitalet davant d'uns 400 espectadors. Entrada lleugerament superior a l'habitual gràcies a la campanya conjunta entre el club i la Creu Roja de l'Hospitalet, que convidava els assistents a aportar aliments per als més necessitats a costa del passio gratuït per veure el matx. S'ha guardat un minut de silenci en memòria de l'ex tècnic de l'Hospi, Ángel Pedraza i del soci número 19 de l'entitat, Joaquim Estall. Alberto Vega 'Peque' i Dani Planchería han completat una convocatòria de la qual se n'ha quedat fora, per molèsties, Manel Gómez. Desena visita de l'Sporting Mahonés a l'Hospitalet i vuitena derrota dels menorquins a la nostra ciutat.\nAnònim 16 de gener de 2011 a les 18:21\nQuan l'equip juga tocant, fent circular la pilota amb màgia es tot un plaer veure'l, però no se perquè durant moltes estones del partit això no passa. Emocionant avui el minut de silenci per Pedraza que feia tan poc temps estava a l'estadi.


TRADUCCIONS, SERVEIS D'ESCRIPTURA & XARXES SOCIALS – The Letter Lab\nFeature Writing, Creació de Contingut and Copywriting\nCom a escriptora independent i freelancer, ofereixo serveis de creació de textos, contingut i copywriting en diversos idiomes; articles de revistes, reportatges, contingut per a llocs web i blogs, etcètera, tot dins d’una àmplia gamma de temes i per a grups objectius definits. L’avantatge de tenir fluïdesa en diversos idiomes és que puc crear i redactar textos i/o traduccions de manera simultània, la qual cosa estalvia temps i diners a totes les parts implicades.\nTant si representes una empresa amb serveis digitals i en línia com una entitat publicitària a la recerca de redactors/creadors de contingut capaços de proporcionar textos i articles de gran varietat — i en diversos idiomes —, et puc ajudar. Tinc una llarga experiència a cobrir diversos temes i assumptes d’una manera que atreu i enganxa al lector objectiu.\nTinc vint-i-cinc anys d’experiència com a traductora i treball amb textos dins d’una àmplia gamma de temàtiques i grups destinataris. Em dedico principalment a textos en suec, en anglès, en castellà i en català. No dubtis a contactar amb mi per a més informació i tarifes.\nContingut i Gestió de Xarxes Socials\nSi tens un negoci, segurament ja ets conscient de la importància de ser visible en les xarxes socials. Però potser no tens temps ni interès per a invertir en màrqueting? Llavors no busquis més: tinc la formació i l’experiència per a manejar les dues plataformes que actualment ofereixen les eines més eficaces per a pujar la teva marca comercial o personal de categoria: Instagram i Pinterest\nJunts decidirem la millor estratègia per a transmetre el teu concepte a través de les xarxes socials, respectant la teva filosofia i idees. Després crearé i gestionaré un pla de contingut que farà que el teu negoci i la teva marca destaquin, sempre amb la teva imatge més autèntica. Només utilitzaré fotografia original per al teu producte/servei; mai recorro a bancs d’imatges. A més, faig tota l’edició fotogràfica jo mateixa, naturalment en línia amb la paleta de colors i temàtica prèviament acordats. Els textos que acompanyen —els captions— les fotografies són creatius i originals, amb un contingut compromès i atractiu, sempre amb la demanda del teu públic en ment.\nTambé ens assegurarem que el teu producte — el teu brand —, la teva pàgina web i la teva imatge social tots formin parts coherents d’un concepte únic i directe.\nPer a tarifes i referències, contacta’m per correu electrònic en info@theletterlab.com o envia’m un missatge per aquí.\nLa creativitat és una ment feroç i un ull disciplinat.


El Club Vòlei Olot segueix en estat de gràcia i destrossa al Sant Martí (3-0), mantenint-se segon classificat a la Primera Nacional - Olot TelevisióOlot Televisió\nEl Club Vòlei Olot segueix en estat de gràcia i destrossa al Sant Martí (3-0), mantenint-se segon classificat a la Primera Nacional\nRedacció - Olot - Publicat a les 22:05h\nÚltima actualització 12 des. 2015\nEl sènior masculí del CV Olot no ha donat opció al rival i continua segon a la classificació, en un inici de temporada d’escàndol. Els jugadors de Miquel Roca van a Tarragona la setmana vinent, a la pista del líder, el Sant Pere i Sant Pau, amb la opció de prendre-li la primera posició.\nAquest equip és una joia. El sènior masculí del CV Olot celebrava eufòric un nou triomf davant del CV Sant Martí. No era per menys aquesta festa al final del matx d’aquesta tarda, ja que l’equip de Miquel Roca continua segon classificat a la Primera Nacional.\nLa nova categoria i el nivell dels rivals no espanta als garrotxins, que continuen mostrant un esperit entranyable i una competitivitat digne d’admirar. El públic tampoc ha faltat a la cita d’aquesta tarda, davant d’un rival inferior que no ha poogut ni puntuar a la pista Jordi Mora.\nDes del primer fins al tercer set el matx ha estat dominat pel CV Olot, amb una defensa dura i exigent i amb un atac potent i precís que ha desmuntat al rival. Tot i que els olotins han començat bé tots i cadascun dels sets, el Sant Martí s’ha anat acostant en el marcador i ha competit fins als 20 punts. Això sí, el 3 a 0 final i la comunió amb el públic ho diu tot. Aquest equip està en estat de gràcia i no es confia davant de ningú.\nAmb el triomf d’avui, els olotins posen pressió al Sant Pere i Sant Pau de Tarragona, que ha guanyat a l’Arenys a casa i la setmana vinent rep als de Miquel Roca, en un duel que podria fer canviar de líder la Primera Nacional. Amb ambició, fe i caràcter, el CV Olot sgeueix demostrant que en el pot petit hi ha la bona confitura, i que aquest any l’equip torna a tenir ganes de fer-la grossa en un tros de categoria.\n– El Vòlei Olot torna a la Primera Divisió després d’anys sense competir-hi per raons econòmiques


Política de confidencialitat i privacitat\nQuè és la Tenda UJI?\nQuè s'hi pot comprar?\nDespeses i terminis d'enviament de les comandes\nLa Tenda UJI és la plataforma virtual per a la venda i distribució comercial de les publicacions i dels productes oficials de la Universitat Jaume I de Castelló.\nEl projecte de la Tenda UJI ha sigut possible gràcies al treball conjunt del Servei d'Informàtica i del Servei de Comunicació i Publicacions de la Universitat Jaume I.\nPublicacions de l'UJI\nLes publicacions que estan a la venda a la tenda són les realitzades per l'editorial universitària, Publicacions de la Universitat Jaume I, disposant actualment d'uns 400 títols a la venda. El catàl·leg de publicacions que apareix a la venda en la Tenda UJI està classificat per col·leccions. Pot veure's el fons bibliogràfic viu de publicacions de l'UJI al catàleg tematic de publicacions.\nProductes oficials de marxandatge de l'UJI\nEls productes oficials de marxandatge de la Universitat Jaume I són aquells productes amb la identitat visual de la Universitat que tenen com a objectiu principal reforçar i projectar la imatge de marca de la institució. Actualment, poden trobar-se a la tenda més de 60 productes a la venda classificats en 6 categories diferents.\nLes despeses d'enviament de la comanda s'inclouen en el preu de la factura final.\nS'estableixen les següents despeses d'enviament, en funció del tipus de comanda i del lloc d'enviament:\nTipus de comanda Despeses d'enviament/Termini d'entrega\nEstat espanyol Unió Europea Resta de països\nPublicacions 0 € 0 € 18 €\n4 dies hàbils aprox. 5 dies hàbils aprox. Segons país\no publicacions i marxandatge 0 € 8 € 18 €\nEn el formulari de registre com a usuari de la Tenda UJI es pregunta per la ubicació geogràfica on s'han de servir les comandes (Estat espanyol, Unió Europea o resta de països del món), el que determinarà, juntament al tipus de comanda, les despeses d'enviament del client en el procés de compra.\nSi necessiteu un enviament urgent contacteu amb nosaltres abans de fer la petició.\nPer a realitzar qualsevol consulta general s'aconsella preferentment utilitzar l'adreça de correu electrònic tenda@uji.es.\nSi voleu fer una consulta telefònica podeu trucar al següents números de telèfon (de dilluns a divendres, de 9 a 14 hores):\nConsulta sobre les publicacions: +34 964728819\nConsulta sobre els productes de marxandatge: +34 964728816\nSi necessiteu posar-vos en contacte amb la Tenda UJI per correu ordinari:\n12071 Castelló de la Plana (Espanya)\nLes publicacions de la Universitat Jaume I poden adquirir-se en llibreries.\nEls productes oficials de marxandatge de la Universitat Jaume I poden adquirir-se actualment a través dels següents punts de venda:\nA l'Àgora del campus del Riu Sec de la Universitat Jaume I: A la ciutat de Castelló de la Plana:\nE.S.T.C.E. (SERV. CENTRAL): 964 72 84 71reproescola@gmail.com\nREPROGRAFIA JURÍDICAS: 964 72 85 16reprografia-aje@uji.es\nREPROGRAFIA HUMANAS: 964 72 92 79reprografia-ahs@uji.es\nREPROGRAFIA SALUD: 964 72 77 18reprografia-acs@uji.es\nSeu de la Ciutat. Llotja del Cànem\nC/ Colón, 22\nTel. 964 387980\nEl procés de compra a la Tenda UJI consta de les següents passes:\n1.- Selecció dels productes\nEn la pàgina principal de la tenda, https://www.tenda.uji.es, trobareu les novetats de publicacions i productes de marxandatge, i un menú a la dreta que sempre estarà operatiu. En aquest menú podeu seleccionar les categories dels productes que voleu comprar: publicacions, marxandatge o accedir a les ofertes, si existeixen. Una vegada consultat el producte que voleu comprar, heu de prémer en la icona de la cistella de compra que apareix al costat de cada article, per a acumular-lo a la vostra "Cistella de compra". Podeu navegar per tota la tenda per anar comprant tots els articles que desitgeu, i quan acabeu, heu d'anar al menú de la dreta, a la secció "Resum de la compra", i polsar sobre "Veure cistella". En el contingut de la cistella estaran els productes que heu seleccionat i on podeu fer diverses modificacions. Els preus que apareixen a la Tenda UJI són amb IVA inclòs (4% en publicacions, 21% en marxandatge). Si voleu realitzar la compra, premeu sobre el botó "Comprar".\n2.- Autenticació/Registre d'usuaris\nSi no estàveu registrats prèviament, en polsar sobre el botó "Comprar" el sistema us durà a una pantalla on haureu d'identificar-vos, si sou membres de la comunitat universitaria, o registrar-vos si sou usuaris externs. És necessari registrar-se per a poder realitzar compres en la Tenda UJI. Els membres de la comunitat universitària poden autenticar-se utilitzant l'usuari normal d'e-UJIer@/Webmail. Els usuaris externs han d'emplenar obligatòriament el formulari de registre prement en "Registrar-se". Una vegada emplenat el formulari, per motius de seguretat, rebreu un missatge de correu electrònic perquè valideu el registre. Si ja sou usuaris registrats haureu d'introduir l'"e-mail usuari" i la "clau d'accés", i prémer sobre el botó "Acceptar" per a continuar el procés de compra. A la secció "Àrea d'usuari" del menú de la dreta podeu anar a l'apartat "Dades personals" per a consultar i/o modificar les vostres dades.\n3. Confirmació de la compra\nEntrareu a una pàgina en la que es mostrarà un resum de la vostra compra (articles, despeses d'enviament i total de la compra). Les despeses d'enviament varien segons el tipus de comanda i el lloc d'enviament (consulteu la Tenda UJI). Si voleu continuar amb el procés premeu el botó "Realitzar compra". S'obrirà una nova pàgina en la qual haureu d'emplenar les dades necessàries per a formalitzar la compra: la forma de pagament (targeta) i les dades d'enviament de la comanda si són distintes a les de facturació. Disposeu en aquesta pàgina d'un camp d'observacions per si voleu afegir alguna informació. Si voleu confirmar definitivament la compra, premeu sobre el botó "Acceptar". Anireu a la pantalla corresponent, segons la forma de pagament seleccionada, on podreu consultar i imprimir-vos el "Comprovant de compra" on apareix el número de comanda. En cas de seleccionar el pagament amb targeta, connectareu amb el TPV Virtual per a fer el pagament segur en línia.\n4. Informació de la compra\nRebreu un missatge de correu electrònic confirmant que heu realitzat la comanda.\n5. Enviament de la comanda\nUna vegada confirmat el pagament, la comanda serà enviada al domicili indicat. El termini d'enviament dependrà del lloc de destinació (consulteu la Tenda UJI).\nPer a realitzar qualsevol reclamació heu d'enviar un missatge de correu electrònic a l'adreça electrònica tenda@uji.es. En menys de 48 hores rebreu una resposta a la vostra consulta.\nS'ofereix 1 opció de pagament: targeta\nEs pot fer el pagament amb targeta a través del TPV (Terminal Punt de Venda) Virtual de l'entitat financera, un sistema segur de comerç electrònic que compleix totes les normatives internacionals de seguretat. El client introdueix les dades de la targeta en la pàgina del banc i és el TPV Virtual qui realitza la transaccio amb l'entitat emissora de la targeta. La Universitat només rep el resultat de l'operació (autoritzada o denegada) amb les dades per identificar-la, i mai les dades de la targeta del client.\nEl TPV Virtual accepta totes les targetes de les marques VISA i MasterCard, en les seues diferents modalitats de dèbit i crèdit, les quals suposen més del 90% del mercat mundial de targetes de pagament.\nLes dades facilitades en el formulari de registre com a usuaris de la Tenda UJI s'incorporaran al fitxer "EXTERNS" de la Universitat Jaume I, amb la finalitat de gestionar i difondre la informació relacionada amb la Tenda de la Universitat Jaume I. La Universitat és la responsable d'aquests fitxers en els termes que exigeix la Llei orgànica 15/1999, de 13 de desembre, de protecció de dades de caràcter personal. Les persones interessades tenen dret a accedir, rectificar, cancel·lar i, si escau, oposar-se al tractament d'aquestes dades i s'han de dirigir a la Secretaria General de la Universitat Jaume I, Edifici de Rectorat i Serveis Centrals, Campus del Riu Sec. 12071, Castelló de la Plana.\nSeguretat de la tenda\nLa Tenda UJI pren totes les precaucions possibles per protegir la informació dels seus clients. Tota la informació dels nostres usuaris està protegida en una base de dades a la qual només poden tenir accés els administradors de la Tenda UJI.\n"Cookies" i arxius de registre\nLa navegació per la Tenda UJI genera cookies i altres arxius de registre que són utilitzats únicament amb l'objectiu de gestionar tècnicament i estadísticament el web de la tenda\nDades de la targeta de crèdit/dèbit\nSi l'usuari elegeix la forma de pagament amb targeta de crèdit o dèbit, l'operació es realitzarà a través del TPV Virtual de l'entitat financera Bankia, un sistema segur de comerç electrònic que compleix totes les normatives internacionals de seguretat. El client introdueix les dades de la targeta i és el TPV Virtual qui realitza la transacció amb l'entitat emissora de la targeta. La Universitat només rep el resultat de l'operació (autoritzada o denegada) amb les dades per identificar-la, i mai les dades de la targeta del client.\nEnviament d'informació comercial i promocional\nEn el formulari de registre com a usuaris de la Tenda UJI apareix l'opció d'acceptar o rebutjar la recepció de missatges de correu electrònic amb novetats i ofertes comercials de la tenda. No obstant això, en qualsevol moment, els clients ja registrats poden identificar-se a la tenda, anar a l'apartat de 'Dades personals' i acceptar o cancel·lar la vostra suscripció per a aquests enviaments comercials i promocionals. Igualment, aquesta opció estarà disponible en tots els enviaments electrònics que es realitzen.\nTots els continguts de la Tenda UJI es troben sota la propietat de la Universitat Jaume I, creada per la llei 3/1991, de 19 de febrer, de les Corts Valencianes. NIF/VAT NUMBER: Q6250003H.


L'EUSS manté el percentatge d'ocupació dels seus alumni en el 97% | Neussletter\nL’EUSS manté el percentatge d’ocupació dels seus alumni en el 97%\nPublicat el 17/11/2021 per EUSS Enginyeria\nSegons l’Informe d’Inserció Laboral EUSS 2020-2021, gairebé el total dels i les alumni llicenciats i llicenciades el 2014 està actualment treballant. D’altra banda, l’evolució de les franges salarials també obté una tendència a l’alça.\nEl 34% de les persones enquestades destaca el model formatiu del centre com a element diferenciador a l’hora de triar universitat.\nUn 97% dels enginyers i enginyeres formats a l’Escola Universitària Salesiana de Sarrià (EUSS) està en situació d’ocupació laboral. Així es desprèn de l’Informe d’Inserció Laboral EUSS 2020-2021, elaborat a partir de l’experiència de la promoció del 2014. Els resultats van en sintonia amb l’última enquesta de l’Agència de Qualitat de la Generalitat de Catalunya (AQU), que situaven el centre entre els tres primers llocs del rànquing d’escoles d’enginyeria industrial.\nEs manté una elevada ocupació laboral i millora dels salaris\nL’Informe d’Inserció Laboral EUSS 2020-2021, que es realitza des de 2008, és un estudi que ofereix dades clau per a l’avaluació de qualitat dels programes formatius que s’imparteixen a l’escola. L’objectiu és veure si el perfil de professionals graduats i graduades a l’EUSS es correspon amb la demanda del teixit empresarial.\n“D’aquesta manera, oferim al nostre alumnat xifres actualitzades sobre el nivell d’inserció laboral de les persones que han cursat les seves enginyeries a l’EUSS”, explica Sílvia Nacenta, cap del Servei d’Orientació i Inserció professional del centre. “Els últims resultats han estat molt satisfactoris, mantenen el nivell dels informes anteriors, malgrat el context pandèmic que ens acompanyava a l’inici de l’any, en plena tercera onada de contagis”,afegeix.\nAmb un 97% d’ocupació dels enquestats i enquestades, l’EUSS supera el percentatge de les persones titulades amb graus universitaris a Catalunya, que és del 82%.\nD’altra banda, l’evolució de les franges salarials també obté una tendència a l’alça. Mentre les franges més baixes desapareixen, les que van entre els 24.001 € i els 30.000 €, i la de més de 40.000 €, augmenten significativament el seu pes específic.\nEl model formatiu com a element diferenciador\nEl mateix informe també ha destacat el model educatiu de l’EUSS, Engineering by Doing, que un 34% de les persones enquestades ha considerat un element diferenciador respecte a altres centres. “El marc de la nostra pedagogia de treball es regeix per competències i es desenvolupa segons les activitats didàctiques més adequades”, recalca Nacenta, “en aquest sentit, les pràctiques a les empreses i els treballs per projectes tenen un protagonisme destacat: prioritzem el saber ser de l’alumnat per a impulsar una actitud proactiva i autònoma una vegada al mercat laboral”.\nA l’EUSS impulsen un complet programa de pràctiques acadèmiques, tant en modalitat curricular com extracurricular, per a fomentar el contacte de l’alumnat amb el mercat laboral des del primer moment. De fet, de l’informe es desprèn que un 71% de les persones enquestades va realitzar pràctiques durant la carrera, encara sent una matèria optativa. El percentatge d’estudiants que arriba a llicenciar-se amb experiència laboral és del 100%.\nD’altra banda, des del centre també destaquen altres activitats pensades per a mantenir el contacte de l’escola amb el món laboral, amb jornades com el Pre-Ocupa’t, celebrada el passat 10 de novembre. “Organitzem activitats col·lectives per als i les nostres estudiants amb empreses, empreses col·laboradores i els i les nostres alumni, molts dels i de les quals han acabat emprenent el seu propi projecte”, explica Nacenta, qui conclou que el fet que l’antic alumnat estigui satisfet amb la formació obtinguda els marca que van pel bon camí.\nConsulta els resultats.\nAquesta entrada s'ha publicat dins de Empreses i món laboral i s'ha etiquetat en EngineeringByDoing, euss, informe d’inserció laboral EUSS, Inserció Laboral per EUSS Enginyeria. Afegeix a les adreces d'interès l'enllaç permanent.


EL TURISME SOSTENIBLE – UNA EINA PER AL DESENVOLUPAMENT\nEl paper del turisme en la consecució d’alguns dels Objectius de Desenvolupament Sostenible aprovats per les Nacions Unides és clau, ja que es considera un instrument eficaç per contribuir a promoure un creixement econòmic sostenible, inclusiu i sostenible.\nEl turisme sostenible està avançant lentament a Espanya\nMentre que a França o Itàlia aquest sector ja arriba a quotes de mercat del 30%, al nostre país s’estima que no supera el 10%.\nQuan es viatja, ja sigui per negocis o per plaer, encarnar el concepte d’ètica és un pas fonamental cap al compromís.\nInevitablement, parlar d’un codi ètic en el turisme ens porta a parlar del que és ser un viatger responsable.\nVostè és un viatger responsable quan pren en l’esperit del viatge el respecte per la gent que li dóna la benvinguda, per la seva cultura, els seus costums i el seu entorn natural.\n“Només l’any passat, 1.235 milions de viatgers van creuar les fronteres internacionals en un sol any. Per 2030 aquest nombre total pot arribar a 1,8 mil milions. Aquestes 1.800 milions d’oportunitats, per contribuir a fer d’aquest món un lloc millor i avançar en el desenvolupament sostenible en els seus tres pilars. Aquest Any Mundial del Turisme, sempre que viatgi, on sigui que viatge, recordi respectar la natura, respectar la cultura i respectar al seu amfitrió.\nTots som turistes en alguna etapa de la nostra vida.\nCIUTATS SOSTENIBLES – PERQUÈ IMPORTA\n• La meitat de la humanitat – 3.500 milions de persones – viu a les ciutats avui\n• Per 2030, gairebé el 60% de la població mundial viurà en zones urbanes\n• El 95% de l’expansió urbana a les pròximes dècades tindrà lloc en els països en desenvolupament\n• 828 milions de persones viuen en barris marginals avui i el nombre segueix augmentant\n• Les ciutats del món ocupen només el 3 per cent de les terres de la Terra, però representen el 60-80 per cent del consum d’energia i el 75 per cent de les emissions de carboni\n• La urbanització ràpida està exercint pressió sobre el subministrament d’aigua dolça, les aigües residuals, el medi ambient i la salut pública\n• Però l’alta densitat de ciutats pot aportar guanys d’eficiència i innovació tecnològica al mateix temps que es redueixen els recursos i el consum d’energia\nLes ciutats són centres d’idees, comerç, cultura, ciència, productivitat, desenvolupament social i molt més. En el seu millor moment, les ciutats han permès a les persones avançar social i econòmicament.\nNo obstant això, hi ha molts desafiaments per mantenir les ciutats d’una manera que continuï creant llocs de treball i prosperitat mentre no s’esforcen per la terra i els recursos. Els desafiaments urbans comuns inclouen la congestió, la falta de fons per proporcionar serveis bàsics, l’escassetat d’habitatges adequats i la disminució de la infraestructura.\nEls reptes que enfronten les ciutats poden superar-se de manera que puguin seguir creixent i créixer, al mateix temps que milloren l’ús dels recursos i redueixen la contaminació i la pobresa. El futur que volem inclou ciutats d’oportunitats per a tothom, amb accés a serveis bàsics, energia, habitatge, transport i més.\nI per dur a terme una bona gestió, hem de comptar amb l’ajuda de les noves tecnologies.\nL’impacte i les implicacions de la revolució digital són cada vegada més evidents i l’Agenda 2030 per al Desenvolupament Sostenible i reconeix el gran potencial de la connectivitat global per estimular el desenvolupament humà.\nLes tecnologies de la informació i la comunicació (TIC) estan canviant la resposta del món als desafiaments que enfronta la humanitat. Ajuden els esforços humanitaris per arribar a més persones i millorar la qualitat de vida de milions de comunitats vulnerables del nostre planeta.\nAVANT GRUP.- Sustainable Mobility Solutions\nAVANT GRUP.- Compromesos amb el respecte i conservació del Medi Ambient.\nAvant Grup sempre conscient de les necessitats mediambientals i del canvi climàtic, avalada per la normativa europea, disposa en la seva flota dels motors Euro VI, les noves generacions per a autocars amb quasi nul•les emissions de CO2.\nLes emissions de CO2 originades pel transport de la Unió Europea actualment constitueixen el 3,5% d’emissions globals de CO2. Davant d’aquesta situació, era necessari un canvi que promogués aquest futur esperançador pel que tots i cada un de nosaltres vetllem. De la mà de Man, Mercedes-Benz, Scania o Volvo, el desenvolupament de motors EURO VI ha aconseguit una nova fita amb la qual es combinen unes prestacions extraordinàries amb un baix consum i una compatibilitat mediambiental exemplar.\nJa en el seu moment, a Avant Grup, vam ser pioners i ens avançar als terminis establerts en la utilització del seu antecessor, el motor Euro V, i avui la nostra flota es troba integrada per nous vehicles que no només convencen amb aquesta nova generació de motors , sinó també amb tota una nova gamma d’innovacions que garanteixen una conducció relaxada, serena i rendible.\nAquest últim any, Avant Grup ha incorporat quinze noves unitats de diferents capacitats i models. Es tracta de vehicles Mercedes Benz, de carrosseria Irizar amb el model I6, noves unitats Iveco del model Magelys, amb una àmplia panoràmica ja que disposa d’una major superfície de vidre que el converteix en un gran vehicle turístic, molt apte per a recorreguts a ciutat , i amb una major comoditat en disposar de més espai entre butaques. També s’han incorporat noves unitats del model MAN Lyon’s Coach i nous models Scania amb capacitat per a 59 places, tots amb motoritzacions EuroVI, que tenen una molt baixa emissió de CO2\nAutocarescomodidaddestino turisticomedio ambienteMOBILIDAD SOSTENIBLESUSTAINABLE MOBILITYsustainable tourismturisme responsable


Casa d'Oficis "Sant Feliu, Ciutat Digital": PONÈNCIA MARIA RIPOLL CERA\nPONÈNCIA MARIA RIPOLL CERA\nEl proper Dimecres 3 de Febrer la Maria Ripoll Cera ve a la Casa d'Oficis "Sant Feliu Ciutat Digital II" per donar als alumnes-treballadors del mòdul de Dinamització Digital Multimèdia una xerrada sobre els usos actuals i futurs d'Internet i comunicació 2.0.\nBreu biografia de la Maria:\nLa seva formació universitària va començar en ciències de la comunicació (periodista, redacció creativa, creació multimèdia i guions de ficció). Va co-fundar l'empresa Sinapsis.es. Avui introdueix a les empreses i als professionals en la comunicació 2.0.\nSi voleu donar un cop d'ull al seu Currículum:\nLa Maria us parlarà de com fer servir Internet per construir-vos un perfil professional:\n- Usos de Internet.\n- Creació de identitat digital.\n- Creativitat en el món de Internet.\n- Accesibilitat al contingut de la xarxa.\nVa participar en la I Jornada de Sant Feliu Innova "La web 2.0 i el seu impacte en els diferents escenaris socials", en aquest link podeu veure un vídeo:\nA continuació us deixem uns links perquè pugueu conèixer el que ha fet i el que actualment fa:


Morera lamenta que Camps i Alarte no hagen evitat “la catàstrofe de les caixes” – Compromís\nMorera lamenta que Camps i Alarte no hagen evitat “la catàstrofe de les caixes”\nDesprés de les reaccions del consell d’administració de la CAM al voltant del procés de fusió freda en què hi participa, el portaveu de Compromís en les Corts Valencianes, Enric Morera (BLOC), ha lamentant que tant el líder del PP com de la delegació valenciana del PSOE no hagen “evitat una catàstrofe econòmica per al País Valencià com és la pèrdua de les caixes”. De fet, Morera ha felicitat les veus crítiques d’alguns destacats alcaldes socialistes, “que han dit el que no s’ha atrevit a dir mai Alarte en este tema del SIP amb el que hem perdut les dos nostres principals entitats”.\nMorera ha recordat que des del primer dia, “nosaltres hem tingut una posició ferma en defensa dels interessos del nostre poble, uns interessos que passa per tindre unes caixes nostres i fortes, cosa que ara no tindrem”. Per al líder valencianista, “la pèrdua del control valencià de CAM i Bancaixa ha estat una prova més de la feblesa del president Camps i Alarte s’ha acabat d’esborrar d’un mapa on pràcticament no era visible”.\n“Camps, Alarte i Luna, que parlaren de les virtuts del SIP de la CAM han quedat en evidència, perquè les tensions entre les entitats demostren que esta fusió no és tan bona com la pintaven i el que queda clar és que la CAM la manaran des d’Oviedo i Bancaixa des de Madrid. El pitjor de tot és que en este tema, Camps ens va mentir novament en les Corts Valencianes i al final hem perdut fins la camisa”, segons ha declarat el síndic de Compromís.\nPer altra banda, la feblesa de Camps, segons Morera, “queda ben reflectida en les enquestes del CIS. Per molt que intenten fer ús de l’oracle del polp Paul, les enquestes parlen i la del CIS n’és ben preocupant: la meitat de les valencianes i els valencians enquestats no confien en el president de la Generalitat, veuen el nostre país com un país de corruptes i un número important d’enquestats qualifiquen com a regular la gestió d’un president que veuen poc eficaç i també, en una xifra preocupant, poc honrat”.


GLAM recolza la recerca en Leucèmia - Institute for Bioengineering of Catalonia (IBEC) GLAM recolza la recerca en Leucèmia - Institute for Bioengineering of Catalonia (IBEC)\nGLAM recolza la recerca en Leucèmia\nmarç 23, 2016 març 29, 2016 Notícies IBEC\nEl projecte GLAM, del que la responsable del grup de Biomimètica per a sistemes d’Enginyeria Cel·lular de l’IBEC, Elena Martínez, és sòcia, està recolzant la 3ª Festa StandupPaddle (SUP) en ajuda de la recerca de la leucèmia a Barcelona el 24 d’abril.\nA través de la plataforma de micro finançament “Mi grano de Arena”, GLAM està recollint donacions per a l’esdeveniment que inclou carreres de rem, activitats en família, i molt més. Totes les donacions fetes a través de la web i el 75% dels diners recaptats al llarg d’aquest dia seran enviades a la Fundació Josep Carreras, una organització amb seu a Barcelona amb l’objectiu de fer que la leucèmia sigui una malaltia 100% curable.\nEl projecte GLAM, finançat per l’H2020, té com a objectiu dissenyar i desenvolupar una nova eina de diagnòstic per detectar biomarcadors de fluids biològics obtinguts de manera no invasiva, centrant-se en l’orina i càncers genitourinaris. Està coordinat per Leitat i involucra socis d’Espanya, els Països Baixos, Israel, Bèlgica, Sèrbia i el Regne Unit.\n“Nanotecnòleg mèdic, guia de la informació i mestre d’emocions”


Aparell Digestiu supera les 100 ecoendoscòpies\nEl Dr. Eduard Castells i la Sra. Cinta Barberà obren el cicle de divulgació de la pràctica quirúrgica ‘A cor obert’ El Comitè de Càncer de Mama renova el protocol de la Unitat Funcional de Mama\nLa Unitat d’Endoscòpia Digestiva del Servei de l’Aparell Digestiu de l’Hospital Universitari de Bellvitge ha superat ja la xifra de 100 ecoendoscòpies realitzades, al cap de sis mesos de la introducció en el nostre centre d’aquesta nova tècnica, amb uns balanç molt positiu tant a nivell de resultats com de baixa taxa de complicacions.\nL’ecoendoscòpia o ultrasonografia endoscòpica (USE) es va posar en marxa a l’Hospital Universitari de Bellvitge a finals de novembre de 2007, després d’un acurat procés de preparació que va incloure una estada de set mesos del Dr. Joan B. Gornals en un centre punter de l’Estat de Texas (Estats Units), a càrrec de l’Hospital.\nConcretament, el Dr. Gornals va treballar del juny al desembre de 2006 a la University of Texas Medical Branch (UTMB) de Galveston, juntament amb el Dr. Manoop S. Buthani, un dels especialistes que van protagonitzar en primera persona fa uns quinze anys la posada a punt d’aquesta tècnica a la Medical University of South Carolina.\nDesprés de la seva estada a Texas, el Dr. Gornals va completar la seva formació entre el gener i l’abril de 2007 a l’Hospital Clínic i Provincial de Barcelona amb la Dra. Àngels Ginés, una de les principals especialistes espanyoles en la matèria, i aquest any 2008 ha realitzat una estada d’una setmana a l’Institut Paoli-Calmettes de Marsella amb el Dr. Marc Giovaninni.\nL’ecoendoscòpia és una exploració que combina la visió endoscòpica amb l’ecogràfica gràcies a la incorporació a la punta del tub endoscòpic d’un transductor ecogràfic. D’aquesta manera, per una banda s’aconsegueix acostar al màxim l’ecògraf a l’òrgan que ha de ser explorat, i per altra banda es combinen dos sistemes de visió, de manera que l’exploració pot ser més acurada i al mateix temps molt menys agressiva que no una exploració amb cirurgia oberta.\nÉs una prova que té un impacte clínic molt important en el tractament que reben finalment els pacients, ja que permet decidir amb més precisió si necessiten tractament quirúrgic, quimioteràpia, tractament combinat, o alguna altra opció.\nS’aplica principalment en l’estudi de tumors digestius (esòfag i estómac), però té també una utilitat important en càncer de pulmó, pàncrees, via biliar i recte. Es fa servir, així mateix, per valorar la resposta del càncer al tractament, per al diagnòstic de tumors submucosos, adenopaties i limfoma, i per a la detecció de lesions vasculars. Es practica amb sedació profunda i requereix la presència d’un anestesiòleg.\nA part de la funció estrictament exploratòria, té també una part intervencionista, consistent en la possibilitat de realitzar una punció per extreure mostres dels ganglis que envolten el tumor i de lesions tumorals (pàncrees, mediastí, via biliar…). Aquesta mostra és analitzada in situ al microscopi per un citopatòleg en el marc del mateix procés de la intervenció ecoendoscòpica.\nA més, en l’àmbit de l’aportació terapèutica té aplicacions potencials en el drenatge de quists i alguns tractaments contra el dolor.\nTot aquest ventall d’utilitats fa que hagi estat una tècnica molt esperada i que cada vegada siguin més els pacients que, per protocol, s’han de fer una ecoendoscòpia.\nL’experiència a l’Hospital Universitari de Bellvitge es va iniciar el 20 de novembre del 2007, amb un estudi de valoració de resposta d’un càncer. Des d’aleshores ja s’han fet intervencions a més de 100 pacients, molts dels quals procedents d’hospitals comarcals, amb una agenda d’intervencions de dos dies a la setmana. En 27 d’aquests 100 primers casos s’ha practicat una punció d’extracció d’una mostra analitzada in situ.\nAmb motiu de la posada en marxa d’aquesta nova tècnica, la Unitat d’Endoscòpia Digestiva ha estat organitzant sessions informatives en diferents serveis de l’Hospital (Aparell Digestiu, Oncologia, Cirurgia, Hematologia, Pneumologia, Infermeria, etc).


El primer títol europeu de l’esport mataroní s’exposa a l’Ateneu\nÍtem no trobat\nA partir d’avui i fins al 2 de juny, la Fundació Iluro acollirà un recorregut fotogràfic de la victòria del CH Mataró a la final de la Copa CERS d’hoquei patins\nDivendres, 17 Maig 2019 09:42\nUn dels partits del CH Mataró\nEl 19 d’abril de 2009 el CH Mataró va fer història. L’equip va guanyar la final de la Copa CERS d’hoquei patins, un guardó que va suposar la primera gran fita de clubs a escala europea de la capital del Maresme.\nA partir d’avui i fins al 2 de juny, tots els aficionats podran veure el guardó a la Fundació Iluro, un homenatge que anirà acompanyant d’una mostra f otogràfica del triomf de l’equip entrenat per Ivan Sanz, que va aixecar contra pronòstic la Copa CERS en una temporada complicada.\nL’exposició inclou un recull d’imatges i documents que permeten rememorar el camí dels mataronins durant aquella competició, gràcies a les aportacions dels mitjans locals, del propi club i de les federacions.\nLa cita inclourà dues activitats complementàries. La primera tindrà lloc el 24 de maig a les 18.30h, quan se celebrarà una taula rodona sobre els reptes actuals i futurs de l’hoquei patins de la mà de Carles Feriche i Quim Paüls. D’altra banda, el 31 de maig es farà una segona taula rodona sobre les lesions a càrrec de Robert Pou, cap de traumatologia del Consorci Sanitari del Maresme.


Ioga integral -Terapies Naturales para a la mujer\nSessions de Ioga Integral\nÉs una combinació de mètodes tradicionals. El seu objectiu és el desenvolupament harmoniós de tots els aspectes de l’ésser humà. És a dir, el cos físic, la part emocional, la intel·lectual i l’espiritual.\nOfereix a les practicants, una eina útil per a viure una vida feliç, tranquil·la i saludable. És la base i origen de qualsevol Ioga, ja que uneix i treballa el cos, la ment i l’espiritualitat. Des d’aquesta pràctica, no sols aprofundim en el Ioga tradicional sinó que aprofundim en el nostre autoconeixement. Es crea consciència i harmonitzar els diferents nivells d’experiència en els éssers humans. El cos, la ment i l’esperit s’alineen i creen un espai unificat, per a arribar a l’Ésser, “l’essència”.\nDilluns, dimecers i divendres de 10h a 11h i de 12h a 13h\nDimarts, dijous d’11:30h a 12:30h\nDivendres de 7h a 8h\nDe dilluns a divendres de 16h a 17h\nTarifes del Ioga Integral\n1a sessió de prova gratuïta!\nEls imports de l’activitat inclouen els materials necessaris pel correcte desenvolupament de la sessió.\nLes pràctiques depenen de l’objectiu de la sessió, s’utilitzen asanas (estàtiques, dinàmiques o fluides com vinyasa o sèrie). Panayamas, bandhas i mudras i una actitud meditativa (un enfocament total i absolut en el procés d’entrada, manteniment i sortida de la pràctica) i pràctiques de sanejament o purificació (kriyas). S’enforteix la pràctica amb l’enteniment del qual s’està realitzant, lectures sagrades, meditacions i pràctica de relaxació a través del Ioga Nidra. L’observació és contínua, aprenent a viure i experimentar de manera relaxada, el procés de la pròpia vida.


Traslladen el Viacrucis de la Germandat del Sant Ecce-Homo al Loreto\nTraslladen el Viacrucis de la Germandat del Sant Ecce-Homo a l'interior del Loreto\nS'ha decidit canviar la ubicació a causa de l'avís per vent a Tarragona\ndijous, 18 d’abril 2019 - 19:31h\nImatge del Viacrucis de la Germandat del Sant Ecce-Homo de Tarragona | @EcceHomoTGN\nLa Junta de Govern de la Germandat del Sant Ecce-Homo ha decidit canviar la ubicació del Viacrucis de la nit d'aquest dijous, 18 d'abril, com a mesura de precaució davant l'avís meteorològic de fortes ratxes de vent. D'aquesta manera, el Viacrucis es farà a l'interior del Santuari del Loreto, en comptes de començar a l'avinguda de Maria Cristina i fer la processó fins al santuari, tal com estava previst.\nTot i el trasllat de la processó, l'inici del Viacrucis es manté a la mateixa hora, a les dotze de la nit. Aquesta processó del Dijous Sant de la Setmana Santa de Tarragona tenia previst fer el recorregut des de l'avinguda de Maria Cristina, davant de l'edifici de Sanitat, i anar fins al Santuari del Loreto pel camí antic del Llorito. El Crist de la Germandat és portat a espatlles de tots aquells voluntaris que s'ofereixin durant el recorregut. Enguany, però, la previsió meteorològica ha obligat a traslladar aquest acte religiós a dins del santuari.\nDivendres Sant, la processó del Sant Enterrament pren tot el protagonisme\nPel que fa als pròxims actes de la Setmana Santa a Tarragona, aquest divendres comencen ben d'hora, a les 6.15 hores del matí amb el Viacrucis de la Sang. A les 9.00 h es farà la Marxa de la Farigola del Gremi de Pagesos, des de l'església de Sant Llorenç.\nA la tarda es farà la processó més espectacular de la Setmana Santa, la del Sant Enterrament. Començarà a les 19.30 hores des de l'església de Natzaret i recorrerà els carrers de la Part Alta i el centre de la ciutat seguint el següent recorregut: Plaça del Rei, Portella, passeig de Sant Antoni, portal de Sant Antoni, plaça de Sant Antoni, Descalços, plaça de la Pagesia, Arc de Sant Llorenç, Sant Pau, Pla de Palau, Mare de Déu del Claustre, Escrivanies Velles, Pla de la Seu, Les Coques, Pare Iglesias, Merceria, plaça de les Cols, Major, baixada de la Misericòrdia, plaça de la Font, Sant Fructuós, Comte de Rius, Rambla Nova, Sant Agustí, Rambla Vella, Sant Oleguer, baixada de la Pescateria, Sant Hermenegildo i plaça del Rei.


Càritas Urgell implementa un sistema de gestió, qualitat i millora continua: ISO9001:2015\nPublicat a 02/03/2021 02/03/2021 per Càritas GMAIL\nL’ISO 9001 és una norma de sistema de gestió de la qualitat, que es pot certificar per certificadores com SGS. Aquesta norma es va actualitzant amb els anys, sent la Norma 9001:2015 l’última actualització. Els països que aproven aquesta norma són 195. És per això que la seva importància és de nivell mundial i no caduca […]\nEsglésia pel Treball Decent urgeix «ara més que mai» a crear ocupació digna, sostenible i inclusiva\nPublicat a 01/03/2021 01/03/2021 per Càritas GMAIL\nLes entitats promotores de “ITD” centraran els seus esforços en 2021 a reclamar l’adopció de polítiques en favor d’ocupacions decents. Amb el lema «Ara més que mai, treball decent», les entitats promotores de la iniciativa Església pel treball decent centraran els seus esforços, aquest any 2021, a assenyalar que ha arribat el moment d’adoptar polítiques i compromisos […]\nPis d’acollida una solució integral\nPublicat a 25/02/2021 23/02/2021 per Càritas GMAIL\nDurant l’any 2020 al pis d’acollida de la Seu d’Urgell han passat un total de 3 famílies. Es tracta d’un recurs que dóna resposta integral a les famílies o persones que es troben en situació de vulnerabilitat màxima mentre no es posen en marxa ressorts que permetin la seva integració en l’àmbit laboral i/o social. Càritas d’Urgell […]\nPublicat a 24/02/2021 22/02/2021 per admin\nVeure’s en la situació no poder menjar, no saber on dormir o que arribin cartes de desnonament, són algunes de les situacions que viuen els nostres veïns del Pallars. Des de Càritas Tremp en el que va de 2021 hem destinat 2.613,67 € en ajudes socials per acompanyar a les persones que arriben al nostre centre. […]\nPublicat a Notícies, Notícies Tremp\tDeixi un comentari\nPublicat a 23/02/2021 23/02/2021 per Càritas GMAIL\nCàritas ha remarcat que la COVID està exposant a les persones més vulnerables al límit i entre aquestes, les persones en situació de sense llar, migrants i refugiades, són les que veuen els seus drets més vulnerats. En el marc del Dia Mundial de la Justícia Social, el 20 de febrer, Càritas ha remarcat que […]\n“Llibertat, Igualtat i, a la fi, la Fraternitat: una Encíclica que ens agermana com mai”\nPublicat a 22/02/2021 22/02/2021 per admin\nEn el darrer número de la revista diocesana “Església d’Urgell” (nº 490) hi ha la col·laboració de Càritas d’Urgell i del seu delegat amb un article sobre l’Encíclica “Fratelli tutti” que us adjuntem. Un document del Papa Francesc que com ens diu l’article caldria conèixer i viure com a persones que volem un món més caritatiu i […]\n“MAI M’HAURIA IMAGINAT HAVER DE DEMANAR AJUDA A CÀRITAS”\nPublicat a 18/02/2021 18/02/2021 per admin\nAquesta és la frase que més es repeteix quan una persona s’acosta a Càritas des de l’inici de la pandèmia, ja fa gairebé un any. Famílies o persones que viuen soles que sempre havien treballat i que amb més o menys dificultats arribaven a final de mes, però que mai havien necessitat suport tant econòmic […]\nPublicat a Notícies, Notícies Vielha, Sense categoria\tDeixi un comentari\nPublicat a 17/02/2021 17/02/2021 per admin\nAquest 17 de febrer és el Dimecres de Cendra i escoltarem a les nostres celebracions la frase: “Convertiu-vos i creieu en l’Evangeli” una proposta que els creients hem d’intentar viure aquests dies -i millor, tota la vida- de la Quaresma que estem celebrant com a temps litúrgic. La conversió ens ha de fer canviar cap […]\nSeguim amb el Projecte Infants i Joves al centre Sant Domènec\nL’inci del curs acadèmic 2020-2021 es presentava ple de dubtes; sobre el funcionament, les mesures de seguretat , normes i requisits del Departament de Salut i Educació, amb l’objectiu d’evitar una evolució de la Covid-19 amb els nostres alumnes de la UEC i Reforç Educatiu. Podem dir que fins a data d’avui la seva realització ha estat […]\nLes ajudes de lloguer creixen a Càritas de Puigcerdà i Comarca\nPublicat a 12/02/2021 12/02/2021 per admin\nLa situació de pandèmia provocada per la Covid ha afectat notablement al funcionament del Centre de Càritas a Puigcerdà. Les ajudes socials a Puigcerdà i comarca han augmentat considerablement respecte a anys anteriors. Des de la Càritas de la Cerdanya volem agrair a donants periòdics i esporàdics per la seva col·laboració , i també a […]